OpenLLM-France/wikimedia huggingface dataset:
# Irlandako emakumezkoen errugbi selekzioa

Irlandako emakumezkoen errugbi selekzioa Irlanda osoaren ordezkaria da errugbi partida ofizialetan. 1993an jokatu zuen aurreneko partida, eta 1994an Munduko Errugbi Koparako sailkatu zen. 2013an eta 2015ean, Sei Nazioen Txapelketa irabazi zuen, 2013an Slam Nagusia ere lorturik.

## Palmaresa
### Munduko Kopa

Munduko Errugbi Kopa :
| Urtea | Postua | J | I | B | G | AT | KT |
| 1991 | Ez zuen parte hartu | Ez zuen parte hartu | Ez zuen parte hartu | Ez zuen parte hartu | Ez zuen parte hartu | Ez zuen parte hartu | Ez zuen parte hartu |
| 1994 | 7.a | 5 | 2 | 0 | 3 | 32 | 125 |
| 1998 | 10.a | 5 | 2 | 0 | 3 | 57 | 82 |
| 2002 | 14.a | 4 | 1 | 0 | 3 | 18 | 97 |
| 2006 | 8.a | 5 | 1 | 0 | 4 | 72 | 96 |
| 2010 | 7.a | 5 | 3 | 0 | 2 | 94 | 90 |
| 2014 | 4.a | 5 | 3 | 0 | 2 | 105 | 101 |
| 2017 | 8.a | 5 | 2 | 0 | 3 | 89 | 115 |
| 2021 | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu |
| Denera | 4.a | 34 | 14 | 0 | 20 | 467 | 706 |
| Irabazlea Finalista Hirugarrena Laugarrena Txapelketaren egoitza ||||||||

### Sei Nazioen Txapelketa

| | Ingalaterra | Frantzia | Irlanda | Italia | Eskozia | Espainia | Gales |
| Parte hartzeak | 27 | 24 | 25 | 16 | 27 | 7 | 27 |
| Garaipenak | 18 | 6 | 2 | 0 | 1 | 0 | 0 |
| Slam Nagusiak | 16 | 5 | 1 | 0 | 1 | 0 | 0 |
| Koroa Hirukoitzak | 22 | - | 2 | - | 1 | - | 1 |
| Zurezko koilarak | 0 | 0 | 5 | 3 | 9 | 2 | 6 |
* Irabazlea (2): 2013, 2015
* Slam Nagusia (1): 2013

### Europako Errugbi Kopa

* Hirugarrena 2008an

## Kanpo estekak

* Datuak: Q3589823
* Multimedia: Ireland women's national rugby union team / Q3589823
# High Sierra (filma)

High Sierra 1941eko Raoul Walsh estatubatuar zinema zuzendariaren zinema beltzezko filma bat da. W.R. Burnett idazlearen izenburu berdineko High Sierra eleberrian oinarrituta dago. Bertan, Ida Lupino, Humphrey Bogart, Alan Curtis eta Arthur Kennedy aktoreek antzeztu zuten.
Filma honek bi berregokitzapen izan zituen: Raoul Walsh berak zuzendutako Colorado Territory (1949) western filma eta Stuart Heisler zinema zuzendariaren I Died a Thousand Times (1955).

## Argumentua

Oharra: Atal honek istorio osoa edo amaiera argitzen du.
Roy Earle (Humphrey Bogart) espetxean portaera ona izan eta iraganean kide izan zen lapur-taldeko Big Mac buruzagiak (Donald MacBride) ordaindutako diru-sariari esker aske utzi berri dute. Handik gutxira, lapur-taldeko kide batek Royri Big Macek lapurreta handi bat egiteko asmoa duela eta Kalifornian bere zain dagoela aipatuko dio. Nahiz eta Roy bizimoduz aldatzeko asmoa izan, bere buruzagi-ohiarekin bilduko da. AEBtan barna burututako bidaian zehar Royk baserritar familia bat ezagutuko du (Henry Travers eta Elisabeth Risdon), Roy haien hiloba Vilmaz (Joan Leslie) maiteminduko delarik. Halere, Royk bidean aurrera jarraitu eta Kalifornian Big Macekin bilduko da. Haren banketxe-lapurretan parte hartuko du, baina gauzak ez dira lapurrek nahi gisa aterako eta estatu guztiko polizia heurei etengabe eta nekagaitz jarraika hasiko da, lapurrek ahal duten moduan ezkutatu eta haiek sahiesten saiatuko direlarik...

## Aktoreak

* Ida Lupino: Marie
* Humphrey Bogart: Roy Earle
* Alan Curtis: Babe ("Haurtxo")
* Arthur Kennedy: Red ("Gorri")
* Joan Leslie: Velma
* Henry Hull: Doc Banton
* Henry Travers: Pa ("Aitatxo")
* Jerome Cowan: Healy
* Minna Gombell: Baughmam andrea
* Barton MacLane: Jake Kranmer
* Elisabeth Risdon: Ma ("Amatxo")
* Cornel Wilde: Louis Mendoza
* Donald MacBride: Big Mac ("Mac Handia")
* Paul Harvey: Baughmam jauna
* Isabel Jewell: Blonde ("Ilehori")
* Willie Best: Algernon
* Spencer Charters: Ed
* George Meeker: Pfiffer

## Kanpo estekak

* High Sierra filmaren IMDBko fitxa irakurgai (Ingelesez)
* Datuak: Q1138382
# Moya Bailey

Moya Bailey (Ameriketako Estatu Batuak) afro-amerikar akademiko, idazle eta aktibista feminista da. Misogynoir terminoa asmatzeagatik nabarmendu zen, Bailey-k emakume beltzek izandako misoginia eta arrazakeria antibeltzaren konbinazio bakar gisa deskribatzen duena.
Irakasle elkartua da Northwestern Unibertsitatean.

## Ibilbidea

Baileyk Spelman College-n lortu zuen bere lizentziatura. Emoryko Unibertsitatean jaso zuen doktoretza, Emakumearen, Generoaren eta Sexualitatearen Ikasketa sailean. Ipar-ekialdeko Unibertsitatean Kultura, Gizarte eta Ikasketa Globalen Sailean eta Emakumea, Generoa eta Sexualitateari buruzko Ikasketen programan irakasle laguntzaile gisa lan egin ondoren, Northwestern-eko Komunikazio Ikasketen Departamentuan sartu zen.
Octavia E. Butler Legacy Network-rekin egiten du lan "idazlearen ondarea babestu eta sustatzen duen erakundea", eta Quirky Black Girls, estereotipo kulturalekin bat ez datozen emakume beltzentzako kolektiboaren sortzaileetako bat da. #tooFEW proiektuan ere aritu zen. "FEW" traolak "Feminists Engage Wikipedia" esan nahi du. Proiektu honen helburua feministek Wikipediako orrialdeetan parte hartzea zen, bai banakoei, bai ekitaldiei eta feminismoarekin lotutako gauzei buruzko informazioa gehituz eta editatuz (feminismo beltzaren ikuspegi berezi batekin). Erreakzio bortitza eta mespretxuzko komentarioak jaso zituen ekimen horretan parte hartzeagatik.

## Misogynoir

Baileyk 2008an sortu zuen misogynoir terminoa, 2010eko saiakera batean erabili zuen lehen aldiz: "Ez dira nitaz ari...".[Misoginia eta noir hitzaren akronimoa da, frantsesezko hitza "beltzarentzat". Baileyk terminoa asmatu zuen emakume beltzek jasandako diskriminazio mota bakar bat deskribatzeko, zehazki, "emakume beltzek jasaten duten beltzen aurkako femineroginia arrazista, bereziki Estatu Batuetako kultura bisual eta digitalean".
2014ko blog batean idatzi zuen:
   Hizkera zehatz baten bila nenbilen, deskribatzeko zergatik Renisha McBrideri aurpegira tiro egingo zioten, edo zergatik The Onion-ek pentsatuko zuen ondo zegoela Quvenzhanéri buruz hitz egitea egin zuten moduan, edo emakume beltzen hiperbisibilitatea telerrealitatean, Shanesha Taylor-en atxiloketa, CeCe-en espetxeratzea, Laverne

## Erreferentziak

* ↑ «Queer, Black Geeks, Unite! Moya Bailey Leads Women of Color Digital Skill-Sharing Collective, Shawty Got Skillz - QWOC Media Wire» web.archive.org 2022-03-15.
* ↑ «Moya Bailey | Northwestern School of Communication» web.archive.org 2022-03-02.
* ↑ «On Moya Bailey, Misogynoir, and why both are important ‹ The Visibility Project» web.archive.org 2018-08-27.
* ↑ «About Us | Octavia E. Butler Legacy Network» web.archive.org 2018-03-26.
* ↑ Nast, Condé. (2018-11-28). «‘Misogynoir’ Coiner Moya Bailey Is Eating Pasta and Channeling Her Inner Black Auntie» Bon Appétit.
* ↑ «#tooFEW Feminists Engage Wikipedia 3/15 11-3 EST | Moya Bailey» web.archive.org 2013-12-06.
* ↑ «Patriarchy Proves the Point of #tooFEW | Moya Bailey» web.archive.org 2013-12-06.
* ↑ Moyazb. «More on the origin of Misogynoir» Tumblr.

## Kanpo estekak

* Datuak: Q22279304
# Eduard von Steiger

Eduard von Steiger (Langnau im Emmental, 1881eko uztailaren 2a – Berna, 1962ko otsailaren 10a) suitzar politikaria izan zen, Suitzako Konfederazioko presidentea 1945ean eta 1951n.
Zuzenbidea ikasi zuen Geneva, Leipzig eta Bernako unibertsitateetan, eta ikasketak amaitu zituenean abokatu hasi zen Bernan.
Suitzako Alderdi Popularreko kide izan zen, eta 1914tik Bernako hiriko eta kantonamenduko politikan parte hartu zuen. 1941etik 1951ra Suitzako Kontseilu Federaleko kide izan zen eta Justizia eta Polizia departamentua zuzendu zuen. Bigarren Mundu Gerran politika murriztaileak ezarri zituen errefuxiatu juduen harreran, eta esaldi hau egozten zaio: "ontzia beteta dago".
Suitzako Konfederazioko presidentea izan zen 1945ean eta 1951n.
* Datuak: Q546965
* Multimedia: Eduard von Steiger / Q546965
# Amaia Uranga

Maria Itziar Amaia Uranga Amezaga (Bilbo, 1947ko otsailaren 18a - ) bizkaitar abeslaria da. Berak Amaya Uranga gisa aurkezten du bere burua, eta Amaya soilik erabili izan du sarri izen artistikotzat.Bere karreran Mocedades eta El Consorcio taldean aritzeaz gain, bakarlari gisa ere aritu da. Pablo Berger zinema zuzendaria lehengusua du.

## Ibilbide profesionala

Roberto, Izaskun, Idoia, Estibaliz eta Iñaki anai arrebekin abestu du bere karreran zehar.
Mocedadesen hasierako formakuntzan egon zen 1969tik eta taldearekin parte hartu zuen Eurovisionen 1972an. 1985ean banandu zen talde horretatik.

### Bakarlari gisa

1986. urtetik aurrera, bakarkako karrera egin zuen hamarkada batez.
* Volver: (1986). Carlos Gardel tango kantariari dedikatua.
* Sobre el latido de la ciudad (1988).
* Seguimos juntos (1989).
* Lilura urdinak (1992).
* Me voy contigo (1997)
Lilura urdinak euskarazko bere album bakarrak "Nausikaa (Leilari)", "Maitia nun zira", "Maite nauzula diozu", "Amodioa", "Haurtxo txikia", "Txalopin txalo", "Txisperuak", "Ta ezin etsi", "Txori erresiñula", "Aitak eta amak", "Oi, lur!", "Fado bat" abestiak ditu.

## Erreferentziak

* 1 2 «Biografia de Amaya Uranga» www.biografiasyvidas.com (Noiz kontsultatua: 2020-05-21).

## Ikus, gainera

* Bilbotar ezagunen zerrenda
* Euskal Herriko musika garaikidea
* Datuak: Q3756589
# Memoir of a Snail

Memoir of a Snail 2024ko Adam Elliot australiar zinema zuzendariaren marrazki biziduneko tragikomedia da.

## Sinopsia

Oharra: Atal honek istorio osoa edo amaiera argitzen du.
Grace Pudel ohe baten ondoan dago; Pinky izeneko emakumea etzanda dagoen ohearen ondoan. Pinky marru eta arnasestuka dabil, heriotzaren atarian, eta, tentsio une batzuen ondoren, azken arnasa botako du. Gracek lorategira eramango ditu emakumearen errautsak, eta, egurrezko banku batean eseri ondoren, ontzi batean gordeak zituen barraskiloak aske utziko ditu. Horien artean dago Sylvia Plathen izena jaso duena, Graceren gustukoena, eta, hura astiro-astiro aldentzen den bitartean, emakumeak bere bizi istorioa kontatzeko aukera izango du. Grace eta Gilbert bikiak goizegi irten ziren amaren sabeletik, eta horrek amaren heriotza eragin zuen. Aitarekin igaro zuten haurtzaroa anai-arrebek; auto batek harrapatuta paraplegiko gelditu zen malabarista ohia zen aita, eta, ordutik, alkoholizatuta igarotzen zituen egunak. Aita hiltzean, ordea, anai-arrebak banandu egingo dituzte. Bata bestearen sostengua dira, eta banaketak bizimodu bakarti batera behartuko ditu. Gilbert, zeinak txikitatik piromano zantzuak erakusten baititu, fruta negozio bat daraman eta sekta erlijioso bateko kide den familia batek adoptatuko du, eta egunean lau aldiz errezatzera behartuko dute. Grace, berriz, autolaguntza liburuak irakurtzeko zaletasuna duen bikote batek hartuko du etxean, baina swinger festetara joateko ohitura dutenez, haurrak denbora asko pasatuko du bakarrik, barraskiloz inguratuta.

## Erreferentziak

* ↑ sansebastianfestival.com
* ↑ «Ertzetan dauden horien memoriak» Berria 2025-01-29 CC BY-SA 4.0 lizentziapean.

## Kanpo estekak

* Datuak: Q124656179
# Epicauta excavatifrons

Epicauta excavatifrons Meloidae familiako kakalardo espeziea da. Ameriketako Estatu Batuetako intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Epicauta gissleri

Epicauta gissleri Meloidae familiako kakalardo espeziea da. Ameriketako Estatu Batuetako Mexiko Berria estatuan aurkitzen da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Epicauta immaculata

Epicauta immaculata Meloidae familiako kakalardo espeziea da. Ameriketako Estatu Batuetako intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Epicauta hypoleuca

Epicauta hypoleuca Meloidae familiako kakalardo espeziea da. Brasilgo intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Angels & Demons (filma)

    Artikulu hau filmeari buruzkoa da; beste esanahietarako, ikus «Angels & Demons (argipena)».
Ángels & Demons (euskaraz Aingeruak eta Deabruak) Estatu Batuak eta Hego Euskal Herrian maiatzaren 15ean estreinatutako filma da, Ipar Euskal Herrian berriz maiatzaren 13an estreinatu zen. 2000. urtean Dan Brownek idatzitako Angels & Demons liburuaren kontakizunean oinarrituta dago. Filma honen zuzendaria den Ron Howardek lehendik idazle berdinaren izenburu berdineko liburuan oinarritutako The Da Vinci Code ("Da Vinci kodea") filma ere zuzendua zuen. Liburuaren zaleek irrikaz itxaroten ari ziren honi zagokion bertsio zinematografikoa, hau azkenik 2009ko maiatzean estreinatu zelarik.

## Argudioa

Robert Langdon ikerlariak Illuminatiak izeneko aintzineko sekretuzko anaitasunaren izatearen froga aurkitzen du: historiako sekretuzko erakunde garrantzitsuena, hauek era berean bere izatea arriskuan jartzen duen mehatxu bati aurre egin beharrean daude: Eliza Katolikoa. Langdon Illuminatiak elizaren aurka antimateria lehergailu baten leherketa saikera baten bitartez azpilanetan dabiltzela ohartzen da, hortaz Erromara joan eta han Vittoria Vetra izeneko emakumezko italiar zientzialari eder eta misteriotsuarekin elkarlanean hasiko da.
Biak egun bakar bateko atsedenik gabeko bidaia batean barneratuko dira, itxitako kripta, katakunba arriskutsu eta katedrale bakartietan zehar, azkenean munduan den ganga sekretuenaren bihotzeraino ailegatu arte. Langdon eta Vetrak 400 urteko antzinakotasunak dituzten lorratzak jarraituko dituzte, hauek biziraupenaren itxaropen bakarra Vatikanoa bera dela agertzen dutelarik.

## Antzezleak

* Tom Hanks, Robert Langdon irakaslearen paperean.
* Ayelet Zurer, Vittoria Vetra zientzialaria.
* Ewan McGregor, Patrick McKenna kamarlengoa, liburuan Carlo Ventresca.
* Pierfrancesco Favino, Ernesto Olivetti inspektorea.
* Stellan Skarsgård, Goardia Suitzarraren buru den Ritcher.
* Nikolaj Lie Kaas, Illuminatientzat lanean dabilela uste duen hiltzailea.
* Armin Mueller-Stahl, Strauss Kardinala, liburuan Mortati Kardinala.

## Ikus, gainera

* The Da Vinci Code ("Da Vinci kodea", 2006)

## Erreferentziak

* ↑ Angels and Demons 2007ko otsailaren 19ko Internet Movie Database webgunearen datuak

## Kanpo estekak

* "Angel & Demons" filmaren Webgune Ofiziala. Ingeleraz
* filmaren fitxa IMDb-en
* Datuak: Q192934
* Multimedia: Angels & Demons (film) / Q192934
# Casino Royale (2006ko filma)

Casino Royale 2006ko Martin Campbell zeelandaberriar zinema zuzendariaren espioitza filma bat da. Ian Fleming idazlearen Casino Royale oinarritua dago. Bertan, Daniel Craig, Eva Green, Mads Mikkelsen, Giancarlo Giannini eta Judi Dench aktoreek antzeztu zuten.
Film hau Daniel Craig ingeles aktoreak James Bonden papera antzeztu zuen lehena izan zen, aurreko Pierce Brosnan irlandar aktorea ordezkatuz.

## Argumentua

007 agente gisa James Bonden (Daniel Craig) lehenbizko misioa munduko terrorista guztien diru-mailegularia den Le Chiffre (Mads Mikkelsen) bankaria atzematea izango da. Hura atzeman eta sare terrorista desegiteko, Bondek Casino Royalen poker joko arriskutsu bat jokatu beharko du. Hasieran Bondi Vesper Lynd (Eva Green) gobernuaren altxorzain ederra desatsegina zaio. Baina Bond eta Vesper bikotea Le Chiffre eta bere morroien erasoaldi hilkorretatik elkar defenditu beharrean suertatzen direnean, bien arteko erakarpena sortzen da.

## Aktoreak

* Daniel Craig: James Bond, 007 agentea
* Mads Mikkelsen: Le Chiffre
* Judi Dench: M
* Eva Green: Vesper Lynd
* Jeffrey Wright: Felix Leiter
* Giancarlo Giannini: René Mathis
* Jesper Christensen: M. White
* Carlos Leal: Kasinoko zuzendaria
* Caterina Murino: Solange Dimitrios
* Simon Abkarian: Alex Dimitrios
* Tobias Menzies: Villiers
* Ivana Milicevic: Valenka
* Clemens Schik: Kratt
* Ludger Pistor: Mendel
* Claudio Santamaria: Carlos
* Sébastien Foucan: Mollaka
* Isaach de Bankolé: Steven Obanno, ugandar gerraren jauna

## Filmalekuak

Filma hau munduko hainbat lekutan girotu zen: Miami (AEB, Bahamak, Casino Royal Monakon girotu zen, Comoko aintzira eta Venezia (Italia), MI6ko egoitza Praga hirian girotu zen (Txekiar Errepublika), Uganda eta Madagaskar.

## Kanpo estekak

* Casino Royale filmaren IMDBko fitxa irakurgai (Ingelesez)
* Datuak: Q151904
* Multimedia: Casino Royale (2006 film) / Q151904
# Il caso Moro

Il caso Moro (euskaraz: «Moro afera») 1986ko Giuseppe Ferrara italiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Democrazia Cristiana alderdiko presidente Aldo Mororen bahiketa eta hilketa −1978ko martxoan gertatua, Brigada Gorrien eskutik− berregiten duen filma.

## Aktoreak

* Gian Maria Volonté: Aldo Moro
* Margarita Lozano: Eleonora Moro
* Daniela De Silva: Maria Fida Moro
* Sergio Rubini: Giovanni Moro
* Emanuela Taschini: Anna Moro
* Mattia Sbragia: 1° brigatista
* Bruno Zanin: 2° brigatista
* Consuelo Ferrara: 3° brigatista
* Enrica Maria Modugno: 4° brigatista
* Enrica Rosso: 5° brigatista
* Maurizio Donadoni: 6° brigatista
* Stefano Abbati: 7° brigatista
* Danilo Mattei: 8° brigatista
* Massimo Tedde: 9° brigatista
* Francesco Capitano: 10° brigatista
* Salvatore Chiosi: 11° brigatista
* Augusto Zucchi: Don Stefani
* Franco Trevisi: ufficiale DIGOS
* Nicola Di Pinto: secondo ufficiale DIGOS
* Pino Ferrara: colonnello dei Carabinieri
* Umberto Raho: generale della finanza
* Silverio Blasi: generale dell'esercito
* Paolo Maria Scalondro: Vice segretario del PSI
* Bruno Corazzari: Benigno Zaccagnini
* Dante Biagioni: Presidente del Senato
* Massimo Ferrara-Santamaria: Paulo VI.a
* Luciano Bartoli: altro brigatista
* Andrea Aureli: vigile del fuoco
* Benito Artesi: passante
* Daniele Dublino: Presidente del Consiglio
* Mario Pastore: bera

## Erreferentziak

* ↑ «Il caso Moro» Donostiako Zinemaldia.

## Kanpo estekak

* Datuak: Q957509
# Jack Ryan: Shadow Recruit

Jack Ryan: Shadow Recruit 2014ko akziozko espioitza filma da, Kenneth Branagh britainiar zinemagileak zuzendu zuena. Chris Pine, Kevin Costner, Kenneth Branagh eta Keira Knightley izan ziren aktore nagusiak. Jack Ryan, Tom Clancy idazleak sortutako pertsonaia, protagonista duen bosgarren filma da, baina, aurreko lauak ez bezala, ez zen oinarritu Clancyren inongo liburutan.

## Argumentua

Ryanen lehen misioa kontatzen du filmak; Ryan CIAko agentea da, eta lan burokratikoak egiteari utzi, eta misio arriskutsu batean parte hartzen hasiko da. Moskuko oligarka boteretsu bat AEBren kontrako eraso terrorista erraldoi bat prestatzen ari da, eta hori galarazi beharko du.

## Aktoreak

* Chris Pine:s Jack Ryan
* Keira Knightley: Cathy Muller
* Kevin Costner: Thomas Harper
* Kenneth Branagh: Viktor Cherevin
* Len Kudrjawizki: Konstantin
* Alec Utgoff: Aleksandr Borovsky
* Elena Velikanova: Katya
* Peter Andersson: Dimitri Lemkov
* Nonso Anozie: Embee Deng
* Gemma Chan: Amy Chang
* David Paymer: Dixon Lewis
* Andrew Byron: Cherevinen gizazaina
* Mikhail Barixnikov: Sergey Sorokin

## Erreferentziak

* ↑ Zinema estrenaldiak; beste film batzuk. Berria egunkaria, 2014ko urtarrilak 29, berria.eus (Noiz kontsultatua: 2018-10-2).

## Kanpo estekak

* Datuak: Q902672
# Zero Dark Thirty

Zero Dark Thirty 2012ko Kathryn Bigelow estatubatuar zinema zuzendariak zuzendutako gerra thriller bat da. Jessica Chastain, Jason Clarke, Joel Edgerton, Mark Strong, Edgar Ramirez, Jennifer Ehle, Chris Pratt eta Kyle Chandler aktoreek antzeztu zuten.
AEBtako Indar Armatuek Osama bin Laden atzeman eta hiltzeko ekintza guztia azaltzen du, betiere estatubatuarren ikuspuntutik.
85. Oscar Sarien ekitaldian 2012ko Soinu edizio onenaren Oscar Saria (Paul N. J. Ottosson) irabazi zuen, bai eta Oscar Sarietarako beste hiru izendapen jaso ere, Emakumezko aktore onenaren Oscar Saria (Jessica Chastain), Jatorrizko gidoi onenaren Oscar Saria (Mark Boal), Muntatze onenaren Oscar Saria (Dylan Tichenor eta William Goldenberg).

## Argumentua

Oharra: Atal honek istorio osoa edo amaiera argitzen du.
Hainbat urtez CIA ikertzen egon ondoren, Afganistango presoen torturak barne, eta batez ere Maya (Jessica Chastain) agente bereziaren analistaren pertseberantzia eta borondate irmoari esker, AEBtako Obama presidenteak Al-Qaedako Osama Bin Laden (Ricky Sekhon) buruzagia hil zuen ekintza gauzatzea baimendu zuen. "Zero Dark Thirty" izenburuak ekintza hau burutu zen ordu zehatzari aipamen egiten dio: 2011ko maiatzaren 2ko gaueko 00:30ak, Pakistango Abbottabad hirian marineez osatutako SEAL talde batek Bin Ladenen egoitza erasotu zuen unea, ordurarte historia guztiko gizonik bilatuena zena.

## Aktoreak

CIA
* Jessica Chastain: Maya, CIAko analista
* Jason Clarke: Dan, CIAko ofiziala
* Jennifer Ehle: Jessica, CIAko analista
* Mark Strong: George, CIA ko analista ikuskatzailea
* Kyle Chandler: Joseph Bradley, CIAko Islamabadeko buruzagia
* James Gandolfini: CIAko zuzendaria
* Harold Perrineau: Jack, CIAko analista
* Mark Duplass Steve, CIAko analista
* Fredric Lehne: 'Otsoa', CIAko sailburua
* John Barrowman: Jeremy, CIAko buruzagia
* Jessie Collins: Debbie, CIAko analista
* Édgar Ramírez: Larry, CIAko ekintzen saileko kidea
* Fares Fares: Hakim, CIAko ekintzen saileko kidea
* Scott Adkins: John, CIAko ekintzen saileko kidea
AEBtako Itsas Armada
* Joel Edgerton: Patrick, DEVGRUko taldeburua (SEAL 6 Taldea)
* Chris Pratt: Justin, DEVGRUko kidea
* Callan Mulvey: Saber, DEVGRUko kidea
* Taylor Kinney: Jared, DEVGRUko kidea
* Mike Colter: Mike, DEVGRUko kidea
* Frank Grillo: DEVGRUko komandate ofiziala
* Christopher Stanley: Bill McRaven almirante ordea
Bestelakoak
* Stephen Dillane: AEBtako Segurtasun Nazionaleko Aholkularia
* Mark Valley: C-130 hegazkin pilotua
* Reda Kateb: Ammar
* Homayoun Ershadi: Hassan Ghul
* Yoav Levi: Abu Farraj al-Libbi
* Ricky Sekhon: Osama bin Laden

## Kanpo estekak

* Zero Dark Thirty filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* Zero Dark Thirty filmaren IMDBko fitxa irakurgai (Ingelesez)
* Datuak: Q152531
# Sicario: Day of the Soldado

Sicario: Day of the Soldado (euskaraz: «Sikario: Soldaduaren Eguna») 2018ko Stefano Sollima italiar zinema zuzendariaren filma da. 2015eko Sicario filmaren jarraipena da.

## Argumentua

Oharra: Atal honek istorio osoa edo amaiera argitzen du.
AEBetako eta Mexikoko mugan drogako kartel boteretsuek duten gerrak da oraindik ere gai nagusia. Guztiak kontrolari ihes egiteko arriskua ikusten dutenean, Matt Graver agente federalak Alejandro Gillickengana jo beharko du berriro ere.

## Aktoreak

* Benicio del Toro: Alejandro Gillick
* Josh Brolin: Matt Graver
* Isabela Moner: Isabela Reyes
* Jeffrey Donovan: Steve Forsing
* Manuel Garcia-Rulfo: Gallo
* Catherine Keener: Cynthia Foards
* Matthew Modine: James Riley
* David Castaneda: Hector
* Elijah Rodriguez: Miguel Hernandez
* Ian Bohen: Carson Wills
* Jake Picking: Shawn
* Jackamoe Buzzell: Willett komandantea
* Shea Whigham: Andy Wheeldon
* Christopher Heyerdahl: Deats

## Erreferentziak

* ↑ «Droga kontrolatzeko betiko gerra» Berria 2018-06-23 CC BY-SA 4.0 lizentziapean.

## Kanpo estekak

* Datuak: Q27921157